Diari Oficial de la Generalitat Valenciana


Sumari del DOGV 9887, del 08-07-2024 (2024/6683)

RESOLUCIÓ de 2 de juliol de 2024, de la Vicepresidència Primera i Conselleria de Cultura i Esport, per la qual es convoca per a l'exercici 2024 les subvencions per a l'adquisició d'equipament per a les biblioteques i agències de lectura públiques de les entitats locals de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9887

Data del DOGV
:   08-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/6683


Data del document
:   02-07-2024

Organisme emissor
:   Vicepresidència Primera i Conselleria de Cultura i Esport

Tipus de document
:   Resolució

Anàlisi jurídica

 Descriptors 

:   * ajuda pública
    * equipament sociocultural
    * biblioteca

RESOLUCIÓ de 2 de juliol de 2024, de la Vicepresidència Primera i Conselleria de Cultura i Esport, per la qual es convoca per a l'exercici 2024 les subvencions per a l'adquisició d'equipament per a les biblioteques i agències de lectura públiques de les entitats locals de la Comunitat Valenciana. [2024/6683]  
En compliment del que es disposa en l'Orde 76/2016, de 29 de novembre (DOGV 7930, 02.12.2016), de la Conselleria d'Educació, Investigació, Cultura i Esport, per la qual s'establixen les bases reguladores per a la concessió de subvencions per a l'adquisició d'equipament per a les biblioteques i agències de lectura públiques de les entitats locals de la Comunitat Valenciana, es procedix a la convocatòria d'estes subvencions per a l'any 2024.  
Les ajudes convocades per esta resolució no requerixen notificació a la Comunitat Europea al no reunir els requisits de l'article 107 del Tractat de Funcionament de la Unió Europea, segons disposa el Decret 128/2017, de 29 de setembre, del Consell, ja que estes ajudes no suposen cap avantatge econòmic atés que les entitats a les quals van dirigides les subvencions no desenvolupen activitats econòmiques en les quals s'oferisquen al mercat béns o servicis, per la qual cosa no existix possibilitat de falsejament de la competència.  
En virtut de l'exposat i de conformitat amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte  
Convocar per a l'exercici 2024 les subvencions per a l'adquisició de mobiliari i material informàtic per a les biblioteques i agències de lectura públiques de les entitats locals de la Comunitat Valenciana.  
  
Segon. Entitats beneficiàries  
1. Podran sol·licitar les subvencions totes les entitats locals de la Comunitat Valenciana titulars de centres de lectura públics municipals integrats en la Xarxa de Biblioteques Públiques de la Comunitat Valenciana. Així mateix, també podran sol·licitar estes subvencions les fundacions i institucions culturals municipals que tinguen entre les seues funcions la gestió d'algun dels centres de lectura públics municipals integrats en la Xarxa de Biblioteques Públiques de la Comunitat Valenciana, segons el que es preveu en l'article 2 de les bases que regulen este procediment.  
L'òrgan gestor comprovarà en les seues bases de dades si les entitats sol·licitants són titulars de centres de lectura públics municipals integrats en la Xarxa de Biblioteques Públiques de la Comunitat Valenciana.  
2. Les entitats beneficiàries hauran de complir els requisits que establix l'article 3 de les bases que regulen este procediment.  
  
Tercer. Crèdit pressupostari  
El pressupost destinat a finançar esta convocatòria ascendirà a 400.000 euros com a màxim, a càrrec de l'aplicació pressupostària U39697326.452A00, capítol VII, línia de subvenció S0469, dels pressupostos de la Generalitat 2024.  
Esta quantitat no suposa un increment del gasto aprovat per la Llei 8/2023, de 27 de desembre, de pressupostos de la Generalitat per a l'exercici 2024.  
  
Quart. Gastos subvencionables  
1. Estes ajudes contribuiran al finançament, fins al màxim del 50 %, dels gastos ocasionats en l'adquisició d'equipament que realitzen les entitats beneficiàries previstes en l'article segon.  
2. Es podran subvencionar els gastos següents:  
a) Mobiliari:  
- Mobiliari específic per a biblioteques (taules, cadires, butaques, pufs, calaixeres, prestatgeries, carros de transport de llibres, elements de magatzematge de materials especials, revisters, etc.).  
- Elements de senyalització.  
b) Material informàtic:  
- Ordinadors i els seus diferents components, i també qualsevol altre element material necessari per al seu funcionament o ús (ordinadors sobretaula, ordinadors portàtils, pantalles planes, perifèrics, unitats d'emmagatzematge, targetes gràfiques, ratolins, auriculars, dispositius de lectura òptica de codi de barres, impressores, escàners, etc.).  
  
- Tauletes.  
- Lectors de llibres electrònics.  
- Programari necessari per al funcionament del material informàtic objecte de subvenció (programari de sistemes i el programari d'aplicacions que no siguen sistemes de gestió bibliotecària).  
- SAIT.  
3. L'IVA es considera gasto subvencionable.  
  
Quint. Sol·licituds i documentació  
1. La sol·licitud, juntament amb la documentació requerida, es presentaran únicament de manera telemàtica. La sol·licitud haurà d'estar firmada amb certificat digital de l'entitat sol·licitant, de la persona que posseïsca la presidència de l'entitat sol·licitant o un representant autoritzat i, en este cas, s'haurà d'acreditar. Tot això de conformitat amb les instruccions previstes en la pàgina web de l'Agència de Tecnologia i Certificació Electrònica (ACCV): .  
 2. Les sol·licituds de subvenció s'acompanyaran amb la documentació següent:  
a) Certificat de la secretaria o intervenció de l'entitat local o de la fundació o institució cultural municipal segons el model inclòs com a annex I d'esta convocatòria, firmat electrònicament pel secretari/secretària o l'interventor/interventora. Este certificat inclou un compte justificatiu que inclourà una relació ordenada i classificada dels gastos justificatius, amb identificació del creditor i número de factura, el seu import, objecte del gasto, data d'emissió i data de pagament.  
b) Les factures o documents de valor probatori equivalent en el tràfic jurídic mercantil, incorporats en la relació a què es fa referència en el paràgraf anterior. Les factures hauran de presentar-se ordenades, seguint el mateix orde en el qual estan en el compte justificatiu.  
Les factures hauran de reunir els requisits arreplegats en el Reial decret 1619/2012, de 30 de novembre, pel qual s'aprova el reglament pel qual es regulen les obligacions de facturació.  
Estes factures estaran datades entre el 18 de maig de 2023 i la data de finalització del termini de presentació de la documentació  
c) Quan les activitats hagen sigut finançades, a més de la subvenció, amb altres subvencions o recursos, haurà d'acreditar-se en la justificació l'import, la procedència i l'aplicació de tals fons a les activitats subvencionades, en compliment de l'article 30.4 de la Llei 38/2003, de 17 de novembre, general de subvencions.  
d) L'òrgan competent podrà consultar els certificats de la Sindicatura de Comptes d'estar al corrent en el compliment de l'obligació de les entitats locals de rendició dels comptes anuals davant la Sindicatura de Comptes (article 199, paràgrafs 4 i 5, de la Llei 8/2010, de 23 de juny, de règim local de la Comunitat Valenciana), publicats en la seua pàgina web. Les entitats locals que no consten en estos certificats hauran d'acreditar el compliment d'esta obligació.  
e) D'acord amb la Resolució de 16 de juny de 2022, del conseller d'Hisenda i Model Econòmic, en cas de nou perceptor o canvi de número de compte bancari, les entitats beneficiàries hauran de donar-se d'alta a través de l'enllaç següent:   
https://sede.gva.es/va/inicio/procedimientos?id\_proc=22944.  
2. Quan la sol·licitud no reunisca els requisits o falte algun document complementari dels exigits, es requerirà a les entitats interessades perquè l'esmenen en el termini de deu dies, amb la indicació que, si així no ho fan, se'ls tindrà per desistida de la seua petició prèvia resolució dictada a este efecte, conforme el que es regula en l'article 68 de la Llei 39/2015, d'1 d'octubre, del procediment administratiu comú de les administracions públiques.  
3. Els models corresponents a la documentació necessària en este tràmit de sol·licitud estaran disponibles en el punt d'accés electrònic de la convocatòria, en la seu electrònica.   
4. A més de la documentació assenyalada en este apartat, l'òrgan instructor, en qualsevol moment de la tramitació de l'expedient, podrà recaptar qualsevol altra informació que considere necessària per al millor coneixement i comprensió de l'aplicació de la subvenció.   
5. Durant el procediment, les entitats sol·licitants podran presentar la documentació i la informació que es considere necessària a través de la seu electrònica, des del punt d'accés del procediment de la convocatòria, accedint al tràmit electrònic d'aportació de documentació disponible.  
  
Sext. Forma i termini de presentació de les sol·licituds   
1. El termini per a la presentació de sol·licituds és de vint dies hàbils a comptar des de l'endemà de la publicació d'esta convocatòria en el Diari Oficial de la Generalitat Valenciana. L'incompliment d'este termini en determinarà automàticament l'exclusió.   
2. La sol·licitud es presentarà per mitjans electrònics, de conformitat amb l'article 14 de la Llei 39/2015, d'1 d'octubre, del procediment administratiu comú de les administracions públiques, donada la condició de persona jurídica dels possibles beneficiaris. Per a això, s'haurà d'accedir a l'apartat de servicis en línia de la seu electrònica de la Generalitat a través del web i buscar en l'àrea d'ajudes, beques i subvencions el procediment corresponent a esta convocatòria, o accedir directament a través de l'adreça d'internet https://www.gva.es/va/inicio/procedimientos?id\_proc=15827, seleccionar l'opció de «Tramitar amb certificat», emplenar les dades del formulari genèric de sol·licitud i adjuntar els documents indicats en l'article quint d'esta convocatòria.   
3. Per a poder accedir a este sistema telemàtic, la persona que sol·licite la subvenció pot utilitzar qualsevol dels certificats admesos per la seu electrònica de la Generalitat, en els quals s'inclou, entre altres, el certificat electrònic emés per l'ACCV. Així mateix, pot realitzar la tramitació electrònica un representant autoritzat donat prèviament d'alta en el Registre electrònic de representació de la Generalitat, o qualsevol altra modalitat de representació que s'estime d'acord amb l'article 34 i següents del Decret 220/2014, de 12 de desembre, del Consell, pel qual s'aprova el Reglament d'administració electrònica de la Comunitat Valenciana, i d'acord amb l'article 5 i següents de la Llei 39/2015, d'1 d'octubre, del procediment administratiu comú de les administracions públiques.  
  
Sèptim. Criteris per a determinar l'import de la subvenció  
1. Les subvencions seran concedides, d'acord amb els principis de publicitat, transparència, objectivitat, igualtat i no discriminació i mitjançant el procediment de concurrència competitiva.  
2. La valoració de les sol·licituds s'efectuarà per la comissió de valoració atesos els criteris establits en l'article 9 de les bases que regulen este procediment.  
3. Els criteris objectius per a l'atorgament de la subvenció, conforme el que s'establix en l'article 9 de les bases reguladores d'este procediment són:  
Fase primera. Comprovació de la documentació.  
En primer lloc, es comprovarà que la documentació justificativa que acompanya a la sol·licitud acredita suficientment la quantia sol·licitada per l'entitat interessada en concepte de subvenció i s'ajusta a l'objecte establit en l'article primer i als gastos subvencionables establits en l'article quart. En el cas que la documentació aportada no justifique prou el total del sol·licitat, esta quantitat es reduirà en la part que corresponga.   
  
Fase segona. Assignació de la subvenció.  
La dotació econòmica corresponent a equipament es distribuirà entre les entitats sol·licitants que hagen realitzat el gasto degudament justificat tenint en compte els factors següents:   
X = dotació econòmica   
Y = gasto justificat de cada entitat sol·licitant  
T = suma dels gastos justificats de totes les entitats sol·licitants que han superat la fase primera  
Fórmula de repartiment:   
  
Subvenció = (X × Y)  
 T  
  
  
L'import a percebre per cada entitat beneficiària no podrà superar el 50 % del gasto justificat.  
  
Octau. Termini de resolució i notificació  
1. El termini màxim per a resoldre i notificar la resolució serà de sis mesos a comptar des de la publicació d'esta convocatòria en el Diari Oficial de la Generalitat Valenciana.   
2. Les sol·licituds sobre les quals no recaiga resolució expressa en este termini, podran entendre's desestimades o denegades, sense perjuí de l'obligació legal de resoldre establida en l'article 21 de la Llei 39/2015, d'1 d'octubre, del procediment administratiu comú de les administracions públiques.   
  
Nové. Obligacions de les entitats beneficiàries  
A més de les obligacions que amb caràcter general s'establixen en l'article 14 de la Llei 38/2003, de 23 de novembre, general de subvencions, són obligacions de les entitats beneficiàries de la subvenció les previstes en l'article 3 de les bases que regulen este procediment.  
  
  
Deu. Justificació de les subvencions  
La justificació de la subvenció es realitzarà en el moment de la sol·licitud mitjançant la presentació davant la Direcció General de Cultura de la documentació necessària per a acreditar el gasto realitzat, segons el que s'establix en l'article quint d'esta resolució.  
  
Onze. Règim de deslliurament de pagaments  
1. El pagament s'efectuarà d'una sola vegada, mitjançant transferència bancària, una vegada publicada la resolució d'adjudicació, sempre que l'entitat beneficiària complisca amb els requisits exigits per la Llei 38/2003, de 17 de novembre, general de subvencions, tal com s'exigix en les bases reguladores.  
2. L'aportació de la conselleria competent en matèria de biblioteques serà, com a màxim, del 50 % del cost del gasto que es realitze. Les entitats beneficiàries hauran d'aportar a càrrec del seu pressupost la part no finançada per la Generalitat.  
3. No podrà realitzar-se el pagament de la subvenció mentres les entitats beneficiàries no es troben al corrent en el compliment de les seues obligacions tributàries i davant la Seguretat Social o siguen deutores per resolució que declare la procedència de reintegrament. En aquells supòsits en els quals les entitats sol·licitants, en aplicació del que s'establix en l'article 28 de la Llei del procediment administratiu comú de les administracions públiques, hagen manifestat la seua oposició al fet que l'Administració recapte electrònicament la documentació necessària per a la tramitació de l'expedient i en cas de pèrdua de vigència dels documents aportats juntament amb la sol·licitud de les ajudes, hauran d'aportar els certificats de l'Agència Tributària, de l'Agència Tributària Valenciana i de la Tresoreria General de la Seguretat Social d'estar al corrent en les seues obligacions i de no ser deutor per reintegrament de subvencions a què estiguera obligat.   
4. Serà requisit previ al pagament de les subvencions concedides que les entitats beneficiàries es troben al corrent de la seua obligació de rendir comptes anuals davant la Sindicatura de Comptes, conforme disposa l'article 199.4 de la Llei 8/2010, de 23 de juny, de règim local de la Comunitat Valenciana.  
5. L'incompliment dels terminis i requisits establits en esta orde donarà lloc a la pèrdua de la subvenció, amb audiència prèvia de l'interessat.  
  
Dotze. Tractament de dades personals  
1. La gestió d'esta subvenció comporta el tractament de dades de caràcter personal, per la qual cosa s'apliquen les mesures i garanties regulades en la normativa en matèria de protecció de dades, especialment el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques quant al tractament de dades personals i a la lliure circulació d'estes dades (RGPD), i la Llei orgànica 3/2018, de 5 de desembre, de protecció de dades personals i garantia dels drets digitals.  
2. En compliment del que es disposa en l'article 13 de l'RGPD, la informació en matèria de protecció de dades és la següent:  
a) Responsable del tractament: Vicepresidència Primera i Conselleria de Cultura i Esport. Plaça de Nules, 3. 46733 València.  
b) Delegació de Protecció de Dades de la Generalitat. Passeig de l'Albereda, 16. 46121 València. Adreça electrònica: .  
c) Finalitat del tractament: gestionar la concessió de la subvenció.  
  
d) Les bases de legitimació general aplicables al tractament de dades són les previstes en les lletres c i e de l'article 6.1 de l'RGPD (l'interés públic i l'obligació legal), en relació amb les normes específiques que regulen este procediment.  
e) Quan la persona sol·licitant, o el seu representant legal, aporte dades de caràcter personal de terceres persones en el procediment administratiu, especialment en la fase de justificació de la subvenció, tindrà l'obligació d'informar-los en els termes que establix esta clàusula.  
  
f) Persones destinatàries de les dades: en el cas que figuren com a beneficiàries de la subvenció persones físiques, les seues dades seran comunicades a la Intervenció, adscrita a la Conselleria d'Hisenda. Així mateix, les dades dels beneficiaris seran publicades en la pàgina web de la Conselleria i en el DOGV i també en el portal de transparència de la Generalitat i en la Base de dades nacional de subvencions. La informació que es publique en la BDNS i en el portal de transparència estarà disponible l'any de concessió i el següent.  
No obstant això, no es publicaran les dades de les persones que resulten excloses i beneficiàries de la subvenció, quan el mateix objecte de la convocatòria proporcione informació o dades especialment protegides de les previstes en els articles 9 i 10 de l'RGPD, ni quan la persona física es trobe en una situació de protecció especial que puga veure's agreujada amb la publicació de les seues dades personals, en particular, quan siga víctima de violència de gènere o altres formes de violència contra la dona. En estos casos, es procedirà a anonimitzar la informació d'ofici o a instàncies de la persona interessada.  
  
En el cas que figuren com a beneficiàries de la subvenció persones jurídiques: no està prevista la comunicació de dades de caràcter personal.  
g) Les dades no seran objecte de transferències internacionals.  
h) El responsable podrà efectuar, en l'exercici de les seues competències, les verificacions necessàries per a comprovar l'exactitud de les dades declarades per la persona interessada que estan en poder de les administracions públiques.  
i) De conformitat amb l'article 13.2 de l'RGPD, totes les dades personals sol·licitades a través dels formularis i la documentació vinculada són necessàries per a poder tramitar la subvenció en les diferents fases del procediment. La falta de comunicació d'estes dades a la Conselleria comportarà les conseqüències previstes per l'ordenament jurídic.  
  
j) Termini de conservació de dades: les dades personals es conservaran durant el temps necessari per a complir la finalitat per a la qual se sol·liciten i pels terminis establits en les normes vigents per a complir obligacions i responsabilitats legals, i seran suprimides d'acord amb el que es preveu en la normativa d'arxius i documentació.  
k) La persona interessada té dret a sol·licitar del responsable del tractament, l'accés, rectificació i supressió de les seues dades de caràcter personal, i també la limitació o oposició tant al tractament d'estes dades com a no ser objecte de decisions individuals automatitzades, de manera presencial o telemàtica, de conformitat amb el que s'indica en la pàgina següent: .  
l) A més de qualsevol altre recurs administratiu o acció judicial, si la persona interessada considera no atesos els seus drets o vulnerat el tractament de les seues dades personals, pot reclamar davant la delegada de Protecció de Dades, de manera presencial o telemàtica, de conformitat amb el qual s'indica en la pàgina següent: .  
A més, hi ha la possibilitat de reclamar davant l'Agència Espanyola de Protecció de Dades.  
Per a més informació, es pot consultar el registre d'activitats de tractament de la Vicepresidència Primera i Conselleria de Cultura i Esport: .  
  
Tretze. Notificació   
1. La resolució serà publicada en el Diari Oficial de la Generalitat Valenciana, que produirà els efectes de notificació, segons el que es disposa en la Llei 39/2015, d'1 d'octubre, del procediment administratiu comú de les administracions públiques.  
2. Les subvencions concedides seran objecte de publicació en la Base de dades nacional de subvencions.  
3. Les entitats beneficiàries hauran de complir les obligacions de publicitat previstes en la Llei 1/2022, de 13 d'abril, de transparència i bon govern de la Comunitat Valenciana. Esta difusió es realitzarà preferentment a través de les corresponents pàgines web.  
  
De conformitat amb el que s'establix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, esta resolució, que posa fi a la via administrativa, podrà ser recorreguda potestativament en reposició o bé caldrà plantejar directament recurs contenciós administratiu en els terminis i davant els òrgans que s'indiquen a continuació:  
a) El recurs potestatiu de reposició haurà d'interposar-se davant el vicepresident primer i conseller de Cultura i Esport en el termini d'un mes a comptar des de l'endemà de la publicació d'esta resolució en el Diari Oficial de la Generalitat Valenciana.  
b) El recurs contenciós administratiu haurà de ser interposat davant els jutjats contenciosos administratius de la Comunitat Valenciana en el termini de dos mesos a comptar des de l'endemà de la publicació d'esta resolució en el Diari Oficial de la Generalitat Valenciana.  
  
  
València, 2 de juliol de 2024.- El director general de Cultura (p. d. R 13.04.2022, DOGV 9328): Sergio Arlandis López.